
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2020 M. LAPKRIČIO 10 D. ĮSAKYMO NR. V-2569 „DĖL NUOTOLINIŲ GYDYTOJO IR ŠEIMOS GYDYTOJO KOMANDOS NARIO KONSULTACIJŲ PACIENTUI IR GYDYTOJO KONSULTACIJŲ GYDYTOJUI TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠO PATVIRTINIMO“ PAKEITIMO

2026 m.  birželio 23  d. Nr. V-636
Vilnius

. P a k e i č i u Lietuvos Respublikos sveikatos apsaugos ministro 2020 m. lapkričio 10 d. įsakymą Nr. V-2569 „Dėl Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo patvirtinimo“:
.	Pakeičiu nurodytą įsakymą ir jį išdėstau nauja redakcija (Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašas nauja redakcija nedėstomas):

„LIETUVOS RESPUBLIKOS SVEIKATOS APSAUGOS MINISTRAS
ĮSAKYMAS

DĖL NUOTOLINIŲ GYDYTOJO, ŠEIMOS GYDYTOJO, VAIKŲ LIGŲ GYDYTOJO AR VIDAUS LIGŲ GYDYTOJO KOMANDOS NARIO IR SLAUGYTOJO DIABETOLOGO KONSULTACIJŲ PACIENTUI IR GYDYTOJO KONSULTACIJŲ GYDYTOJUI TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠO PATVIRTINIMO

Vadovaudamasis Lietuvos Respublikos sveikatos priežiūros įstaigų įstatymo 5 straipsnio 1 dalimi ir 9 straipsnio 1 dalies 3 punktu,
t v i r t i n u Nuotolinių gydytojo, šeimos gydytojo, vaikų ligų gydytojo ar vidaus ligų gydytojo komandos nario ir slaugytojo diabetologo konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašą (pridedama).“
.	Pakeičiu nurodytu įsakymu patvirtintą Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašą:
. Pakeičiu pavadinimą ir jį išdėstau taip:
„NUOTOLINIŲ GYDYTOJO, ŠEIMOS GYDYTOJO, VAIKŲ LIGŲ GYDYTOJO AR VIDAUS LIGŲ GYDYTOJO KOMANDOS NARIO IR SLAUGYTOJO DIABETOLOGO KONSULTACIJŲ PACIENTUI IR GYDYTOJO KONSULTACIJŲ GYDYTOJUI TEIKIMO IR JŲ IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠAS“.
. Pakeičiu 1 punktą ir jį išdėstau taip:
„. Nuotolinių gydytojo, šeimos gydytojo, vaikų ligų gydytojo ar vidaus ligų gydytojo komandos nario ir slaugytojo diabetologo konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašas (toliau – Aprašas) nustato reikalavimus nuotolines gydytojo, šeimos gydytojo, vaikų ligų gydytojo ar vidaus ligų gydytojo komandos nario (bendrosios praktikos slaugytojo, išplėstinės praktikos slaugytojo, akušerio, gyvensenos medicinos specialisto, kineziterapeuto, socialinio darbuotojo) (toliau –  šeimos gydytojo komandos narys) ir slaugytojo diabetologo konsultacijas, teikiamas pacientui, ir gydytojo konsultacijas, teikiamas gydytojui, (toliau kartu – nuotolinės konsultacijos) teikiančioms asmens sveikatos priežiūros įstaigoms (toliau – ASPĮ), nepriklausomai nuo jų nuosavybės formos, šias konsultacijas teikiantiems specialistams, šių paslaugų teikimo ir jų išlaidų apmokėjimo Privalomojo sveikatos draudimo fondo (toliau – PSDF) biudžeto lėšomis tvarką.“
. Pakeičiu 2.1 papunktį ir jį išdėstau taip:
„. Nuotolinė gydytojo, šeimos gydytojo komandos nario ar slaugytojo diabetologo konsultacija – ambulatorinės asmens sveikatos priežiūros paslaugos teikimo būdas, kai Aprašo nustatyta tvarka, naudojant nuotolinio ryšio priemones, pacientui teikiama ambulatorinė asmens sveikatos priežiūros paslauga ambulatorines asmens sveikatos priežiūros paslaugas teikiančios ASPĮ gydytojui, šeimos gydytojo komandos nariui ar slaugytojui diabetologui ir pacientui esant skirtingose vietose tuo pačiu ar skirtingu laiku. Gydytojas, šeimos gydytojo komandos narys ar slaugytojas diabetologas šią paslaugą gali teikti dirbdamas ASPĮ patalpose arba savo nuotolinėje darbo vietoje (toliau – gydytojo darbo vieta).“
. Pakeičiu 2.4 papunktį ir jį išdėstau taip:
„. Kontaktinė konsultacija – ambulatorinės asmens sveikatos priežiūros paslaugos teikimo būdas, kai ambulatorinė asmens sveikatos priežiūros paslauga teikiama ambulatorines asmens sveikatos priežiūros paslaugas teikiančioje ASPĮ dirbančiam gydytojui, šeimos gydytojo komandos nariui ar slaugytojui diabetologui ir pacientui kartu fiziškai dalyvaujant.“
. Pakeičiu 3 punktą ir jį išdėstau taip:
„. ASPĮ pasirenka paciento poreikius labiausiai atitinkantį asmens sveikatos priežiūros paslaugos teikimo būdą (kontaktinę ar nuotolinę konsultaciją). ASPĮ ir joje dirbantis gydytojas, šeimos gydytojo komandos narys ir slaugytojas diabetologas negali teikti tik nuotolinių konsultacijų.“
. Pripažįstu netekusiu galios 8 punktą.
. Pakeičiu 9 punktą ir jį išdėstau taip:
„. ASPĮ turi turėti nuotolinėms konsultacijoms teikti reikalingas Aprašo 2.3 papunktyje nurodytas nuotolinio ryšio priemones ir įrangą. ASPĮ turi teisę pasirinkti, kokiomis nuotolinio ryšio priemonėmis teikti ambulatorines sveikatos priežiūros paslaugas nuotoliniu būdu, ir privalo naudoti saugias duomenų perdavimo priemones (nuotolinėms konsultacijoms teikti naudojamos IPR IS saugumas nevertinamas). Nuotolines konsultacijas teikiantys gydytojai, šeimos gydytojo komandos nariai ir slaugytojai diabetologai negali naudoti asmeninių mobiliųjų įrenginių (telefonų, kompiuterių, planšetinių kompiuterių) jungtis prie programinės įrangos, įrankių ar bendravimo platformų, taip pat naudoti šiose platformose sukurtų asmeninių paskyrų.“
. Pakeičiu III skyriaus pavadinimą ir jį išdėstau taip:
„ SKYRIUS
NUOTOLINĖS GYDYTOJO, ŠEIMOS GYDYTOJO KOMANDOS NARIO AR SLAUGYTOJO DIABETOLOGO KONSULTACIJOS PACIENTUI TEIKIMO TVARKA“.
. Pakeičiu 14 punkto pirmąją pastraipą ir ją išdėstau taip:
„. Prieš pradedant teikti nuotolinę gydytojo, šeimos gydytojo komandos nario ar slaugytojo diabetologo konsultaciją pacientui turi būti:“.
. Pakeičiu 15 punktą ir jį išdėstau taip:
„. Teikiant nuotolinę gydytojo, šeimos gydytojo komandos nario ar slaugytojo diabetologo konsultaciją, būti gydytojo, šeimos gydytojo komandos nario ar slaugytojo diabetologo darbo vietoje ir (ar) kartu prisijungę nuotolinio ryšio priemonėmis gali tik tie sveikatos priežiūros specialistai, kurie tiesiogiai susiję su nuotolinės gydytojo, šeimos gydytojo komandos nario ar slaugytojo diabetologo konsultacijos teikimu. Minėtos paslaugos teikimo metu kitiems asmenims būti gydytojo, šeimos gydytojo komandos nario ar slaugytojo diabetologo darbo vietoje ir (ar) kartu prisijungti nuotolinio ryšio priemonėmis yra draudžiama.“
. Pakeičiu 16 punkto pirmąją pastraipą ir ją išdėstau taip:
„. Nuotolinę gydytojo, šeimos gydytojo komandos nario ar slaugytojo diabetologo konsultaciją pagal kompetenciją, nustatytą jo veiklą reguliuojančioje medicinos normoje ar kitame teisės akte, pacientui gali teikti:“.
. Pakeičiu 16.1 papunktį ir jį išdėstau taip:
„. pirminės ambulatorinės asmens sveikatos priežiūros paslaugas teikiantis gydytojas;“.
. Papildau 16.21 papunkčiu:
„. slaugytojas diabetologas;“.
. Pakeičiu 17 punktą ir jį išdėstau taip:
„. Aprašo 16 punkte nurodyti gydytojai, šeimos gydytojo komandos nariai ir slaugytojai diabetologai, teikdami nuotolinę gydytojo, šeimos gydytojo komandos nario ar slaugytojo diabetologo konsultaciją pacientui, tuo pačiu metu negali teikti nuotolinės ar kontaktinės konsultacijos kitam pacientui ar gydytojui.“
. Papildau 201 punktu:
„. Nuotolinė slaugytojo diabetologo konsultacija pagal slaugytojo diabetologo kompetenciją pacientui gali būti teikiama, jei pacientas kreipiasi:
. dėl MPP paskyrimo ir (ar) išrašymo;
. dėl cukrinio diabeto, jeigu pacientui ar jo atstovui reikalingas patarimas dėl slaugos procedūrų ar priemonių taikymo;
. gydytojo nurodymu informuoti apie ligos eigą, reakcijas į paskirtą gydymą ir pan.;
. pasitarti dėl cukrinio diabeto savikontrolės priemonių taikymo;
. dėl fizinio aktyvumo pokyčių, atliekamų fizinių pratimų ar procedūrų poveikio.“
. Papildau 211 punktu:
„. Nuotolinę slaugytojo diabetologo konsultaciją pacientui sudaro:
. paciento sveikatos būklės ar žinių apie ligos valdymą įvertinimas;
. paciento konsultavimas, išvadų, rekomendacijų parengimas;
. MPP išrašymas ir (ar) jų skyrimo pratęsimas;
. privalomų medicinos dokumentų užpildymas ir pateikimas į ESPBI IS teisės aktų nustatyta tvarka;
. paciento informavimas apie jam reikalingą šeimos gydytojo kontaktinę konsultaciją ir užregistravimas konsultacijai, jeigu nuotolinę konsultaciją pacientui suteikęs slaugytojas diabetologas pagal kompetenciją negali išspręsti paciento problemų; 
. kiti būtini veiksmai, reikalingi nuotolinei slaugytojo diabetologo konsultacijai pacientui suteikti.“
. Pakeičiu 22 punktą ir jį išdėstau taip:
„. Nuotolinės gydytojo, šeimos gydytojo komandos nario ar slaugytojo diabetologo konsultacijos pacientui teikimo tvarka:
. pacientas kreipiasi į ASPĮ ir registruojasi nuotolinei konsultacijai Aprašo 10.4 papunktyje nustatyta tvarka;
. registracijos metu sutartu laiku ir sutartomis nuotolinio ryšio priemonėmis gydytojas, šeimos gydytojo komandos narys ar slaugytojas diabetologas susisiekia su pacientu ar jo atstovu, surenka anamnezę, nustato subjektyvią paciento sveikatos būklę (remdamasis paciento ar jo atstovo suteikta informacija) ir:
. nusprendęs, kad pacientui reikalinga kontaktinė konsultacija, t. y. nuotoliniu būdu negalima nustatyti paciento sveikatos būklės, atlikti kitų reikalingų veiksmų, pacientą registruoja kontaktinei konsultacijai. Apie tai pažymi ESPBI IS asmens medicinos dokumentuose – formoje E025 „Ambulatorinio apsilankymo aprašymas“ (toliau – forma E025), kurioje nurodo priežastis, kodėl reikalinga kontaktinė konsultacija;
. nusprendęs, kad galima suteikti nuotolinę gydytojo, šeimos gydytojo komandos nario ar slaugytojo diabetologo konsultaciją pacientui, suteikia ją;
. suteikus nuotolinę gydytojo, šeimos gydytojo komandos nario ar slaugytojo diabetologo konsultaciją pacientui, ESPBI IS formoje E025 pažymima nuotolinės gydytojo, šeimos gydytojo komandos nario ar slaugytojo diabetologo konsultacijos pacientui suteikimo data, laikas, naudotos nuotolinio ryšio priemonės, paciento kreipimosi priežastis, subjektyvi paciento sveikatos būklė ir suteiktos nuotolinės gydytojo, šeimos gydytojo komandos nario ar slaugytojo diabetologo konsultacijos pacientui  turinys, išvados, pateiktos rekomendacijos ir užpildoma forma Nr. 025/a-LK „Asmens ambulatorinio gydymo statistinė kortelė“, patvirtinta Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl medicininės apskaitos dokumentų formų tvirtinimo“ (toliau – forma Nr. 025/a-LK).“
. Pakeičiu 24 punktą ir jį išdėstau taip:
„. Jeigu suplanuota nuotolinė gydytojo, šeimos gydytojo komandos nario ar slaugytojo diabetologo konsultacija pacientui dėl laikino nuotolinio ryšio priemonių veikimo sutrikimo ar kitų objektyvių priežasčių nesuteikiama, iš naujo nuotolinė konsultacija pacientui organizuojama vadovaujantis Aprašo 10.6 papunktyje nustatyta tvarka.“
. Papildau 351 punktu:
„. Slaugytojo diabetologo nuotolinės konsultacijos teikiamos ir apmokamos PSDF biudžeto lėšomis, vadovaujantis Aprašo ir Sergančiųjų cukriniu diabetu slaugos paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2008 m. spalio 10 d. įsakymu Nr. V-982 „Dėl Sergančiųjų cukriniu diabetu slaugos paslaugų teikimo reikalavimų aprašo patvirtinimo“, nustatyta tvarka.“
. Pakeičiu 36 punktą ir jį išdėstau taip:
„. Aprašo 16.21, 16.3, 28.1 ir 28.4 papunkčiuose nurodytų sveikatos priežiūros specialistų nuotolinės konsultacijos apmokamos Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl Asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo“ nustatytomis bazinėmis kainomis.“
. Pakeičiu 39 punktą ir jį išdėstau taip:
„. Pacientas ar jo atstovas nuotolinės konsultacijos metu privalo suteikti visą ir teisingą informaciją, reikalingą gydytojo, šeimos gydytojo komandos nario ar slaugytojo diabetologo sprendimui dėl konsultacijos formos (nuotolinės ar kontaktinės) priimti arba svarbią priimant sprendimus nuotolinės konsultacijos metu.“
. N u s t a t a u, kad šis įsakymas įsigalioja 2026 m. liepos 1 d.


Sveikatos apsaugos ministrė                                                                              Marija Jakubauskienė	

